Alaquàs reformarà els accessos al Poliesportiu Municipal del Bovalar i reformarà la zona de vestuaris, cafeteria i entorn exterior
23/08/2013

# Alaquàs reformarà els accessos al Poliesportiu Municipal del Bovalar i reformarà la zona de vestuaris, cafeteria i entorn exterior

*   23/08/2013
*   [Imprimir](#)
*   Compartir
*    https://www.alaquas.org/documento.asp?id\_do=13956

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13956%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reformar%C3%A0%20els%20accessos%20al%20Poliesportiu%20Municipal%20del%20Bovalar%20i%20reformar%C3%A0%20la%20zona%20de%20vestuaris%2C%20cafeteria%20i%20entorn%20exterior)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13956/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13956/23082013dsc01686_Form_4.jpg)](https://www.alaquas.org/ficheros/documentos/2013/2/13956/23082013dsc01686_Form_10.jpg "<a href='https://www.alaquas.org/ficheros/documentos/2013/2/13956/23082013dsc01686_Form_10.jpg' target=_blank><i class='fa fa-external-link' aria-hidden='true'></i>.Alaquàs reformarà els accessos al Poliesportiu Municipal del Bovalar i reformarà la zona de vestuaris, cafeteria i entorn exterior</a>")

Elvira García Camps: "Invertir en serveis públics i en esport és invertir en les persones i en la seua qualitat de vida. La millora d'aquestes instal·lacions i la dotació de major accessibilitat al complex ve a donar resposta al nostre compromís amb la ciutadania"

L'Ajuntament d'Alaquàs posarà en marxa en els pròxims mesos el Projecte de Condicionament i Millora de les Instal·lacions Auxiliars del Poliesportiu Municipal del Bovalar en el qual s'invertiran més de 100.000 euros i que està inclòs en el Pla Provincial d'Obres i Serveis per a l'any 2013 de la Diputació de València. L'objectiu d'aquestes actuacions és crear un itinerari accessible en l'edifici, adaptant les instal·lacions a la demanda ciutadana així com millorar la zona de vestuaris, cafeteria i entorn exterior i dotar la zona de més espais verds

Per a l'alcaldessa d'Alaquàs, Elvira García Campos, aquest pla suposa "invertir en els nostres veïns i veïnes així com en la qualitat de vida de la nostra ciutadania. La millora d'aquestes instal·lacions ve a donar resposta a un compromís assumit per l'equip de govern amb la ciutadania".

Aquest projecte, que es troba en termini de licitació pública fins al 16 de setembre, ve a completar les obres de manteniment realitzades per l'Ajuntament d'Alaquàs al llarg d'aquest estiu i que han consistit principalment en el manteniment de la piscina interior així com en la instal·lació de noves zones d'ombra en la piscina d'estiu.

El Projecte de Condicionament i Millora de les Instal·lacions Auxiliars del Poliesportiu Municipal del Bovalar dotarà de major accessibilitat al complex atès que d'entre les actuacions previstes destaca la reforma de la zona d'accés a les instal·lacions, creant un itinerari accessible en tot l'edifici. El pla inclou a més la reforma de la zona de vestuaris i banys amb una reorganització de l'espai que permeta la separació entre zona humida i seca així com la renovació de l'espai destinat a bar-cafeteria.

El pla preveu també la reforma de l'entorn exterior, amb l'objectiu de revaloritzar la zona des del carrer Jaume I fins a l'entrada al recinte del pavelló esportiu cobert, així com solucionar els problemes que hagin sorgit en l'edifici al llarg del temps com filtracions, reparació de paviments, substitució de la fusteria metàl·lica.